EkBass/fiwiki-20250220-pages-articles huggingface dataset:
Eikka Eronen

Eikka Eronen (s. 25. joulukuuta 2009) on suomalainen lapsinäyttelijä. Hän tuli tunnetuksi nuoren Matti Nykäsen roolista Elämä on laiffii -musiikkinäytelmässä kesällä 2021. == Ura == Eronen aloitti teatteriuransa lastenteatterista Pieksämäellä. Hän esitti roolinsa nuorta Matti Nykästä vuonna 2021. Sen jälkeen hän on esiintynyt muunmuassa Dannyn ja Reijo Taipaleen lapsirooleissa. Hän esiintyi useammassa jaksossa Suomen huutokauppakeisarin 16. tuotantokaudella esittäen Markun apupoikaa. Eronen on myös laulanut Seilaan- nimisen singlen. Se julkaistiin syksyllä 2023. Pian sen jälkeen hän julkaisi jatkumona toisen singlen Avaa sydämesi mulle. Vuoden 2023 joulukuussa Eronen julkaisi kolmannen singlensä, Pariiseja"Pariiseja - Eikka Eronen". == Lähteet == Luokka:Suomalaiset lapsinäyttelijät Luokka:Vuonna 2009 syntyneet Luokka:Elävät henkilöt
Frico Kafenda

Frico Kafenda (2. marraskuuta 1883 Mošovce – 3. syyskuuta 1963 Bratislava) oli slovakialainen säveltäjä, pianisti, kapellimestari ja musiikkipedagogi.Frico Kafenda Music Centre Slovakia, viitattu 28.9.2023 Kafenda opiskeli vuosina 1901–1905 Leipzigin konservatoriossa pianonsoittoa Robert Teichmüllerin ja orkesterinjohtoa Arthur Nikischin johdolla. Hänen sävellysopettajiaan siellä olivat Salomon Jadassohn, E. Paul, Stephan Krehl ja Heinrich Zöllner. Samanaikaisesti Kafenda osallistui Leipzigin yliopiston musiikkitieteen luennoille, joita pitivät Hermann Kretzschmar ja Hugo Riemann. Vuosina 1906–1915 Kafenda työskenteli operetti- ja oopperakapellimestarina pienissä teattereissa Saksan eri kaupungeissa. Vuosina 1908–1909 hän opetti oopperakoulussa Berliinissä, ja vuosina 1913–1915 hän piti omaa kouluaan korrepetiittoreille Dresdenissä. Vuosina 1915–1918 Kafenda oli venäläisten sotavankina Itävallan sotilaana. Kafenda toimi vuodesta 1920 Bratislava-trion pianistina. Hän opetti vuodesta 1920 Bratislavan konservatoriossa ja toimi vuosina 1922–1949 sen johtajana. Vuosina 1949–1953 hän opetti Bratislavan esittävien taiteiden akatemiassa. Kafendan luetteloituun sävellystuotantoon kuuluu teoksia 1890-luvulta 1960-luvulle. Teosten joukossa on pianomusiikkia, yksinlauluja, kuoroteoksia, orkesterisävellyksiä sekä kamarimusiikkiteoksia, kuten viulusonaatti, sellosonaatti ja jousikvartetto. Kafenda pääsi vuonna 2019 postuumisti slovakialaisen esitysoikeusjärjestö SOZA:n Kultaiseen kirjaan. == Lähteet == Luokka:Slovakialaiset säveltäjät Luokka:Pianistit Luokka:Slovakialaiset kapellimestarit Luokka:Vuonna 1883 syntyneet Luokka:Vuonna 1963 kuolleet
Violet McGraw

Violet Elizabeth McGraw (s. 22. huhtikuuta 2011 Kalifornia) on yhdysvaltalainen lapsinäyttelijä. McGraw aloitti näyttelemisen viiden vuoden iässä ja hänen debyyttiroolinsa oli vuoden 2017 televisiosarjassa Reckless Juliets. Hänet tunnetaan myös roolistaan Cadyna vuoden 2022 kauhuelokuvasta M3GAN. == Filmografia == === Elokuvat === Elokuvat Elokuvat Elokuvat Elokuvat Elokuvat Vuosi Nimi Rooli 2018 Ready Player One Ostoskärryn lapsi 2019 Bennett's War Rebecca Our Friend Evie Teague Doctor Sleep Violet 2021 Separation Jenny Vahn Black Widow nuori Yelena Belova 2022 A Christmas Mystery Violet Pierce I Believe in Santa Ella M3GAN Cady 2025 M3GAN 2.0 Cady === Televisio === Televisio Televisio Televisio Televisio Televisio Vuosi Suomenkielinen nimi Alkuperäinen nimi Jakso(t) Rooli 2018 The Haunting of Hill House The Haunting of Hill House 10 jaksoa Nuori Eleanor "Nell" Crane 2019 Kova laki: Erikoisyksikkö Law & Order: Special Victims Unit 1 jakso Bailey Shaw Love Love 2 jaksoa Nina Jett Jett 9 jaksoa Alice == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset lapsinäyttelijät Luokka:Vuonna 2011 syntyneet Luokka:Elävät henkilöt
Aliisa Syrjä

Aliisa Syrjä (s. 1999 Tampere) on suomalainen laulaja-lauluntekijä. Syrjä solmi levytyssopimuksen levy-yhtiö Warner Music Finlandin kanssa kesäkuussa 2022. Yhtiö julkaisi hänen ensimmäisen singlensä ”Tää tunne” lokakuun lopussa 2022. Kappale nousi Suomen radiolistalla parhaimmillaan 18. sijalle tammikuun toisella viikolla 2023. Vuoden 2023 aikana Syrjä julkaisi kolme muuta singleä esikoisalbumiltaan Höyheniä ja saaria, joka julkaistiin lokakuussa 2023. Syrjän lapsuudenkaupunki Ylöjärvi palkitsi hänet helmikuussa 2020 vuoden 2019 kulttuuripalkinnolla. == Yksityiselämä == Syrjä on valmistunut lauluntekijäksi Helsingin Pop & Jazz Konservatorion kaksivuotiselta laulaja-lauluntekijä- linjalta. Aiemmin hän on opiskellut vuoden ajan espanjaa Helsingin yliopistossa. Ylioppilaaksi Syrjä on kirjoittanut Tampereen yhteiskoulun lukiosta. Syrjän isoisä on kirjailija Juhani Syrjä. == Diskografia == === Albumit === Nimi Julkaisutiedot Lista Myynti Albumilista Höyheniä ja saaria *Julkaistu: 20. lokakuuta 2023 *Formaatti: CD / LP / digitaalinen *Levy-yhtiö: Warner Music Finland 8 === Singlet === Nimi Vuosi Listasijoitukset Albumi Single- lista Radio- lista ”Tää tunne” 2022 – 18 Höyheniä ja saaria ”2:02” 2023 8 29 ”Sydämetön” 39 46 ”Meistä jää jälki” 48 – ”Perillä” 39 67 ”Mulle ei sovi tänään” (Maija Vilkkumaa ja Aliisa Syrjä) 2024 45 42 ”Viinii” 2024 – – === Musiikkivideot === * 2:02 (2023 – ohj. Jenni Sippala & Aliisa Syrjä) * Meistä jää jälki (2023 – ohj. Pyry Salminen) * Perillä (2023 – ohj. Juuso Martikainen) == Lähteet == Luokka:Suomalaiset laulaja-lauluntekijät Luokka:Vuonna 1999 syntyneet Luokka:Elävät henkilöt
Dagfinn Grønoset

Dagfinn Grønoset (4. huhtikuuta 1920 Trysil – 28. tammikuuta 2008) oli norjalainen toimittaja ja kirjailija. Hänen romaaninsa kertoivat Norjan syrjäseutujen asukkaiden elämästä. Tunnetuin teoksista, Erämaatalon Anna (Anna i ødemarka) vuodelta 1972, on käännetty seitsemälletoista kielelle. ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset toimittajat Luokka:Vuonna 1920 syntyneet Luokka:Vuonna 2008 kuolleet
Dagfinn

Dagfinn on muinaispohjoismaista alkuperää oleva miehen etunimi. Se on käytössä erityisesti Norjassa, jossa sen nimipäivää vietetään 2. tammikuuta. Vuosina 1900–2017 nimi oli maassa käytössä ensimmäisenä tai ainoana etunimenä noin 4 100 henkilöllä. ==Tunnettuja Dagfinn-nimisiä== * Dagfinn Enerly (s. 1972), jalkapalloilija * Dagfinn Føllesdal (s. 1932), filosofi * Dagfinn Grønoset (1920–2008), kirjailija * Dagfinn Hauge (1908–2007), piispa * Dagfinn Høybråten (s. 1957), poliitikko * Dagfinn Mannsåker (1916–1994), historioitsija * Dagfinn Vårvik (1924–2018), toimittaja ja poliitikko ==Lähteet== Luokka:Etunimet
Shūhei Yoshida

Shūhei Yoshida () on japanilainen liikemies, joka on toiminut videopelien tuottajana ja kehittäjänä. Hän on toiminut Sony Interactive Entertainmentin (SIE) johdossa vuosina 2008-2019. Hän on saanut työstään tunnustuksena Bafta Fellowship -tunnustuksen. Yoshida aloitti työskentelyn Sonylle huhtikuussa 1986, ja liittyi Ken Kutaragin ryhmään helmikuussa 1993 alkuperäisen PlayStationin kehitykseen. Hän on toiminut tuottajana useille tunnetuille peleille. Yoshida on usein mukana pelin elinkaaren aikana alusta lähtien: ajatuksesta prototyyppiin ja julkaisuun asti. Hän on myös puhunut vaikeudesta ja kalleudeusta kehittää pelejä ja kertonut, että monet pelit perutaan jotta kehittäjä ei jää jumiin kun idea ei toimi. Monet ideat epäonnistuvat ja yhtiö tekee paljon testausta ja prototyyppejä. Yoshidan mukaan Thatgamecompanyn vuoden 2012 peli Journey vaikutti eniten hänen uraansa ja on yksi hänen suosikeistaan. Mark Cernyn mukaan Yoshida vaikutti siihen, että hän sai pääsyn PlayStationin kehityspakettiin työskennellessään Crystal Dynamicsille vaikka se oli vastoin silloisia sääntöjä. Myöhemmin Yoshida oli vaikuttamassa, että Cerny otettiin mukaan PlayStation 4:n kehitykseen. Marraskuussa 2024 ilmoitettiin, että Yoshida lähtee Sonylta tammikuussa 2025. Yoshida oli Sonylla yli 30 vuotta ja vuosina 2008-2019 hän tuli tunnetuksi PlayStation Worldwide Studiosin johdossa. == Lähteet == == Aiheesta muualla == * Profiili MobyGamesissä Luokka:Sonyn henkilöstö Luokka:Japanilaiset liikemiehet Luokka:Syntymävuosi puuttuu Luokka:Elävät henkilöt
Gunnel Stenbäck

Gunnel Margareta Stenbäck (21. syyskuuta 1914 Lumparland – 30. marraskuuta 2024 HelsinkiKuolinilmoitus. Helsingin Sanomat 8.12.2024, s. B 21.Suomen tiettävästi vanhin ihminen Gunnel Stenbäck on kuollut 110-vuotiaana) oli pitkäikäinen suomalainen ja tiettävästi ennen kuolemaansa vanhin elossa ollut suomalainen. Stenbäck valmistui ylioppilaaksi Kotkan ruotsalaisesta lyseosta vuonna 1933. Tämän jälkeen hän opiskeli Helsingin Diakonissalaitoksessa ja valmistui diakonissaksi vuonna 1943. Vuonna 1969 hän suoritti valtiotieteiden lisensiaatin tutkinnon. Hän työskenteli Rinnekodin ylihoitajattarena ja Diakonissalaitoksen johtajattarena ennen eläkkeelle jäämistään 1977. == Lähteet == Luokka:Yli 110-vuotiaiksi eläneet suomalaiset Luokka:Diakonissat Luokka:Vuonna 1914 syntyneet Luokka:Vuonna 2024 kuolleet
Tuomo Herrala

Tuomo Tapio Herrala (s. 4. helmikuuta 1941 Pihlajavesi) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen. Viitattu 29.9.2023. Herralan vanhemmat olivat toimitusjohtaja Niilo Herrala ja Saima Muurinen. Hän avioitui 1964 kirjastovirkailija Pirkko Utin kanssa. Herrala valmistui merkantiksi Helsingin Kauppiaitten Kauppaoppilaitoksen kauppakoulusta 1960 ja merkonomiksi kauppaopistosta 1962. SOK:n liikkeenjohdollisen kenttäkoulutuksen hän suoritti 1963–1965 ja jatkokoulutuksen 1977–1978. Herrala oli Kustavin Osuuskaupan lähetti, liikeapulainen ja somistaja 1954–1960, Parkanon Osuuskaupan varastomies 1961 ja harjoittelija Osuuskauppa Suomenselässä Haapajärvellä 1963–1964 ja SOK:n Kokkolan konttorissa 1964–1965. Keski-Pohjanmaan Osuuskaupan myymälätarkastaja Kokkolassa Herrala oli 1965–1967 ja henkilöstöpäällikkö 1968–1972, Osuuskauppa Yhtymän markkinointijohtaja Lappeenrannassa 1972–1976, Kuopion Osuuskaupan markkinointijohtaja 1976–1981 ja Osuuskauppa Yhtymän, vuodesta 1984 Etelä-Karjalan Osuuskauppa, toimitusjohtaja 1981–2000. Hän oli myös useiden muiden SOK:laisen osuustoimintaliikkeen omistamien yhtiöiden toimitusjohtaja ja hallituksen jäsen ja hänellä oli työuransa aikana asiantuntija- ja luottamustehtäviä. Kauppaneuvoksen arvonimen Herrala sai 1993.Arvonimet. Uusia neuvoksia. Helsingin Sanomat, 30.6.1993, s. A4. == Lähteet == Luokka:Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1941 syntyneet Luokka:Elävät henkilöt
Scunthorpe

Scunthorpe on kaupunki Lincolnshiren kreivikunnassa North Lincolnshiren kaupunkipiirissä Englannissa. Vuonna 2011 kaupungissa oli asukasta. Kaupunki on Yhdistyneen kuningaskunnan suurin teräksenjalostuskeskus. Kaupungin mukaan on nimetty Scunthorpe-ongelma, joka syntyy silloin, kun kirosanoja sensuroiva ohjelma sensuroi viattoman sanan, joka sisältää kirosanan kirjaimet peräkkäin – Scunthorpen nimi kun sisältää englanninkielisen kirosanan cunt. Jalkapalloseura Scunthorpe United FC on kotoisin Scunthorpesta. ==Lähteet== Luokka:Englannin kaupungit
Kill This Love

Kill This Love on eteläkorealaisen Blackpink-yhtyeen kolmas EP, joka julkaistiin 5. huhtikuuta 2019. Päivää aiemmin julkaistiin samanniminen single ”Kill This Love”, jonka lisäksi levy koostuu kolmesta uudesta kappaleesta sekä vuoden 2018 ”Ddu-Du Ddu-Du” remiksistä. Albumi on fyysisesti saatavana pinkkinä ja mustana versiona. EP:stä julkaistiin myöhemmin 11. syyskuuta japaninkielinen versio. == Kappaleet == == Lähteet == Luokka:Blackpink Luokka:Vuoden 2019 EP:t Luokka:Eteläkorealaiset popalbumit
Atsoksibentseeni

Atsoksibentseeni (C12H10N2O) on aromaattisiin atsoksiyhdisteisiin kuuluva orgaaninen yhdiste. Yhdistettä voidaan käyttää muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa atsoksibentseeni on kellertävää kiteistä ainetta. Yhdisteellä on cis- ja trans-isomeerit. Atsoksibentseeni on veteen liukenematonta, mutta liukenee esimerkiksi alkoholeihin, dietyylieetteriin ja hiilivetyihin.Ahmad El-Awa: "Azoxybenzene", teoksessa Encyclopedia of Reagents for Organic Synthesis (e-EROS), John Wiley & Sons, New York, 2016. Teoksen verkkoversio Viitattu 29.9.2023. Atsoksibentseeni toisiintuu valon vaikutuksesta o-hydroksiatsobentseeniksi. Atsoksibentseeniä valmistetaan pelkistämällä nitrobentseeniä glukoosilla tai emäksiseksi tehdyllä metanolilla. Reaktiossa muodostuu ensin nitrosobentseeniä ja fenyylihydroksyyliamiinia, jotka reagoivat atsoksibentseeniksi. Reaktiossa syntyy useita sivutuotteita.Markus Dugal: "Nitrobenzene and Nitrotoluenes", teoksessa Kirk-Othmer Encyclopedia of Chemical Technology, John Wiley & Sons, New York, 2005. Toinen tapa on hapettaa aniliinia vetyperoksidilla titaanidioksidin toimiessa katalyyttinäBijan Amini & Steven Lowenkron: Aniline and Its Derivatives, Kirk- Othmer Encyclopedia of Chemical Technology, John Wiley & Sons, New York, 2003.. Atsoksibentseeniä käytetään muun muassa värien valmistamiseen. Halogenointi-, tai sulfonointireaktiot muodostavat atsobentseenijohdannaisia. Reaktio α-oksokarboksyylihappojen kanssa ja muodostuvan tuotteen syklisointi tuottaa fenyyli-indatsolirakenteisia yhdisteitä. == Lähteet == Luokka:Aromaattiset yhdisteet
Miki (etunimi)

Miki on miehen, joskus naisenkin etunimi. Se on Mikon ja Mikan ohella yksi Mikael-nimen monista lyhentyneistä muodoista. Miki on käytössä myös Japanissa naisen nimenä. Siellä se on muodostettu sanoista mi (美) ja ki (紀), joista edellinen merkitsee kaunista, jälkimmäinen aikakirjaa. Suomessa oli muutamia Miki-nimisiä henkilöitä jo 1800-luvulla, mutta nimi on alkanut yleistyä vasta 1900-luvun loppupuolella. Syyskuuhun 2023 mennessä se oli annettu noin 660 miehelle ja hieman yli 50 naiselle. Vuodesta 2026 lähtien Mikin nimipäivä on 29. syyskuuta, Mikaelin päivänä. Miki esiintyy myös sukunimenä. == Tunnettuja Miki-nimisiä == * Miki Andō (s. 1987), japanilainen taitoluistelija * Miki Biasion (s. 1958), italialainen rallikuljettaja * Miki Fehér, oik. Miklós Fehér (1979–2004), unkarilainen jalkapalloilija * Miki Fujimoto (s. 1985), japanilainen poplaulaja ja idoli * Miki Fujimura (s. 1956), japanilainen laulaja * Miki Jauhiainen (s. 1987), suomalainen lentopalloilija * Miki Koyama (s. 1997), japanilainen autourheilija * Miki Kuusi (s. 1989), suomalainen startup-yrittäjä * Miki Kuusisto (s. 1994), suomalainen koripalloilija * Miki Lehtonen (1976–1999), suomalainen jalkapallomaalivahti * Miki Liukkonen (1989–2023), suomalainen kirjailija, runoilija ja muusikko * Miki Monrás (s. 1992), espanjalainen autourheilija * Miki Nakayama, Oyasama (1798–1998), japanilaisen Tenrikyō-uskonnon perustaja * Miki Nonaka (s. 1999), japanilainen poplaulaja * Miki Núñez (s. 1996), espanjalainen laulaja * Miki Ratsula, amerikansuomalainen muusikko * Miki Roqué (1988–2012), espanjalainen jalkapalloilija * Miki Sipiläinen (s. 1986), suomalainen jalkapalloilija * Miki Sugawara, japanilainen jalkapalloilija * Miki Weckström (s. 1992), suomalainen moottoriurheilija * Miki Yamane (s. 1993), japanilainen jalkapalloilija == Kuvitteellisia Miki-nimisiä == * Miki, samannimisen animaatiosarjan päähenkilö * Kapteeni Miki, orpo popika samannimisessä villin lännen sarjakuvassa * Miki Kajander, tv-sarjassa Salatut elämät * Miki Kurosaki, tv-sarjassa Digimon == Lähteet == Luokka:Etunimet
Shrivenham

Shrivenham on kylä Oxfordshiressa Englannissa. Kylän asukasluku oli 5 351 ja sen alueen pinta ala on 4,091 km2 ja asukastiheys vuonna 2021 oli 1 308 as./km2. Asukasmäärän ennustettiin kasvavan. Shrivenham kuului hallinnollisesti aiemmin Berkshiren alaisuuteen, mutta liitettiin 1974 Vale Of White Horsen hallintopiiriin (district), joka puolestaan kuuluu hallinnollisesti Oxfordshiren kreivikuntaan (county).. Paikkakunnan nimi voi olla myös muodossa Shrivenham/Watchfield. ==Lähteet== Luokka:Asutut paikat Oxfordshiressä Luokka:Englannin kunnat
Ferdinand (täsmennyssivu)

Ferdinand voi tarkoittaa ainakin seuraavia: *Ferdinand, miehen etunimi useissa kielissä *Ferdinand, Uranuksen kuu *Ferdinand, yhdysvaltalainen animaatioelokuva vuodelta 2017 *Ferdinand, toisen maailmansodan aikainen saksalainen järeä panssarintorjuntavaunu *Ferd’nand, tanskalaisen Mikin piirtämä sarjakuva *Ferdinand, Bulgariassa sijaitsevan Montanan kaupungin nimi vuosina 1890–1945 ==Ferdinand sukunimenä== *Anton Ferdinand (s. 1985), englantilainen jalkapalloilija *Kane Ferdinand (s. 1992), irlantilainen jalkapalloilija *Les Ferdinand (s. 1966), englantilainen jalkapalloilija *Rio Ferdinand (s. 1978), englantilainen jalkapalloilija
Alex Ramula

Alex Ramula (s. 17. tammikuuta 2005) on suomalainen jalkapalloilija, joka edustaa Ykkösessä pelaavaa Klubi 04:ää. Pelipaikaltaan hän on maalivahti. Ramula on Leppävaaran Pallon (LePa) kasvatti. LePasta hän siirtyi FC Espooseen vuonna 2016, kunnes siirtyi HJK:hon vuonna 2020. Veikkausliiga-debyyttinsä Ramula teki 18-vuotiaana heinäkuussa 2023, kun hän pääsi kentälle SJK-HJK- ottelussa maalivahti Dejan Ilievin loukkaannuttua. Hän voitti HJK:ssa Suomen mestaruuden kauden päätteeksi. Ramula on pelannut seitsemän maaottelua Suomen alle 17-vuotiaiden ja alle 18-vuotiaiden maajoukkueissa. == Lähteet == == Aiheesta muualla == * Ramula Transfermarkt-sivustolla (englanniksi) * Ramula Veikkausliigan sivuilla Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Vuonna 2005 syntyneet Luokka:Elävät henkilöt
Lyypekin rauha

Lyypekin rauha solmittiin 12. toukokuuta 1629 Tanskan ja Katolisen liigan välillä. Se lopetti Tanskan osallistumisen kolmikymmenvuotiseen sotaan, johon se oli liittynyt vuonna 1625. Vastineeksi Tanska sai takaisin saksalaisten miehittämät alueet Jyllannissa. Tanska onnistui saamaan itselleen edulliset rauhanehdot voimakkaan laivastonsa ansiosta sekä antamalla vihollisen ymmärtää, että voisi solmia liiton Ruotsin kanssa. ==Lähteet== Luokka:Rauhansopimukset Luokka:Kolmikymmenvuotinen sota Luokka:Tanskan historia Luokka:1629 Luokka:1600-luvun kansainväliset sopimukset
Reham Yacoub

Reham Yacoub (; 1991–2020) oli irakilainen lääkäri, feministi ja ihmisoikeusaktivisti. Hän otti protesteissaan esiin naisasioiden ohella myös kotikaupunkinsa Basran rapautuneen infrastruktuurin sekä koko Irakia vaivaavan korruptioon ja nuorisotyöttömyyden. Taustaltaan Yacoub oli tyypillinen protestoija, ylempää keskiluokkaa, koulutettu nainen ja hyvässä ammatissa.http://www.aljazeera.com/news/2020/8/20/iraq-prominent-female- activist-killed-by-unknown-gunmen-in-basra https://www.bbc.com/news/world- middle-east-53847648http://blogs.lse.ac.uk/mec/2020/08/24/why-did-they-kill- riham-yacoub-the-murder-of-a-civil-society-activist-in-basra/ Yacoub oli kotikaupungissaan Basrassa tunnettu henkilö, joka oli vuodesta 2018 alkaen protestoinut Irakin hallituksen ihmisoikeusloukkauksia vastaan. Tunnettuvuutta hän oli saanut muun muassa omistamansa kuntosalin avulla ja järjestämänsä kävelymaratonin johdosta. Hänen henkeään oli uhattu protestien alusta alkaen.https://www.middleeasteye.net/news/iraq-riham-yacoub-womens-rights- activist-killed-basra http://daraj.media/en/53603/ Uhkausten jälkeen Yacoub vetäytyi protestien johtamisesta, muun muassa siksi, että häntä syytettiin Yhdysvaltain agentiksi ja kaaoksen aiheuttajaksi. Hän oli niissä kuitenkin edelleen mukana rivijäsenenä.https://blogs.lse.ac.uk/mec/2020/08/24/why-did- they-kill-riham-yacoub-the-murder-of-a-civil-society-activist-in-basra/ Yacoub oli autoajelulla 19. elokuuta 2020 kolmen muun naisen kanssa kun viereen ajoi moottoripyörä josta avattiin autoon tuli. Yacoub kuoli ja kolme muuta naista haavoittuivat. Yacoubin murha oli jo kolmas samalla viikolla tapahtunut aktivistin murha Irakissa. Maan pääministeri Mustafa Al-Kadhimi erotti tapauksen johdosta Basran poliisipäällikön ja turvallisuusviranomaisten johtajan ja määräsi laajan tutkinnan. Murhan motiiviksi on epäilty sitä, että Yacoubin kaltaiset nuoret naiset ovat uhka Iranin tukemille aseellisille ryhmittymille, jotka kontrolloivat monia Irakin osia. Viestinä oli, että protestoijat päätyvät tappolistalle. Yacoubista on kuolemansa jälkeen tullut monille marttyyri ja esimerkki. Häntä pidetään esimerkkinä omistautumisesta, rakkaudesta ja moraalista. http://blogs.lse.ac.uk/mec/2020/08/24/why-did-they- kill-riham-yacoub-the-murder-of-a-civil-society-activist-in-basra/ == Lähteet == Luokka: Feministit Luokka: Irakilaiset henkilöt Luokka: Vuonna 1991 syntyneet Luokka: Vuonna 2020 kuolleet
Prime (juoma)

Prime (tyyliteltynä PRIME) on kahden tubettajan, yhdysvaltalaisen Logan Paulin ja brittiläisen KSI:n kehittämä nesteytysjuoma. Juoma julkaistiin ensimmäisen kerran vuonna 2022, mutta aluksi sitä sai vain rajoitetusti. Myöhemmin sarjaan lisättiin myös energiajuomat. Itä-Suomen yliopiston ravitsemustieteen dosentti Maria Lankinen arvosteli juoman sisältävän aminohappoja ja hiilihydraatteja liian vähän sekä vitamiineja liiallisesti. Hänen mukaansa monet halvemmat nesteytysjuomat toimivat paremmin. == Suosio ja hinta == Juoma nousi maailmalla supersuosioon, kun sitä markkinoitiin muun muassa lyhytvideopalvelu Tiktokissa. Aluksi juoman hinta vaihteli 15–17 euron välillä pullolta, mutta suoran maahantuonnin alettua Suomeen hinta laski. Suomessa juoman ollessa kalleimmillaan, Britanniassa sen hinta oli samoihin aikoihin noin neljä euroa. Suomalainen maahantuoja arveli valmistajan panttaavan tuotetta pitääkseen hinnat keinotekoisesti korkealla. == Lähteet == Luokka:Virvoitusjuomamerkit Luokka:Energiajuomamerkit
Anagnóstis

Anagnóstis () on pieni Kreikan saari, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Saroninlahdessa luoteeseen Aíginan ja Ypsilín saarista. Saaren pinta-ala on noin 0,005 neliökilometriä ja se on asumaton. Hallinnollisesti Anagnóstis kuuluu Aíginan kuntaan, Saarten alueyksikköön ja Attikan alueeseen. == Lähteet == Luokka:Diapória Nisiá
Pentánisa

Pentánisa () voi viitata seuraaviin saariin Kreikassa: * Pentánisa, saari Dodekanesian saariryhmässä lähellä Ródosta * Diapória Nisiá eli Pentánisa, saariryhmä Argo-Saronisten saarten saariryhmässä lähellä Aíginaa
Halvor Floden

Halvor Floden (22. heinäkuuta 1884 Trysil – 3. joulukuuta 1956 Elverum) oli norjalainen opettaja ja lasten- ja nuortenkirjailija. Lisäksi hän kirjoitti joitakin runokokoelmia, romaaneja ja näytelmiä. Flodenin tuotantoa on käännetty useille kielille. ==Bibliografia== ===Lasten- ja nuortenkirjat=== * Brør og halvbrør (1911) * Fagerlia (1915) * Frik med fela (1917) * Englehatten og andre forteljingar (1919) * Kari Trestakk (1922) * Elden (1923) * Furuberg- Finn (1927) * Aust paa Kronskogen (1928) * I Granlia (1930) * Gjenta frå landsvegen (1936) * Mor i skogen (1939) * Gullfuglen (1949) * Vi er vener (1950) ===Romaanit=== * Einstaka (1912) * Vi har bruk for deg (1937) * Kjartan i Steinåsen (1949) ===Näytelmät=== * Staalboraren (1921) * Gamlehagen (1931) * Gjenta frå lansvegen (1939) ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset opettajat Luokka:Vuonna 1884 syntyneet Luokka:Vuonna 1956 kuolleet
Kéfalos (saari)

Kéfalos () on pieni Kreikan saari, joka sijaitsee Amvrakikóslahdessa. Saaren pinta-ala on noin 0,04 neliökilometriä ja se on asumaton. Hallinnollisesti Kéfalos kuuluu Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Saarella on ollut asutusta roomalaisella kaudella, ja siellä on jäänteitä taloista. Raunioita on myös meressä erityisesti saaren luoteispuolella. == Lähteet == Luokka:Áktio-Vónitsa Luokka:Amvrakikóslahden saaret Luokka:Arkeologiset kohteet Kreikassa
Koukoumítsa

Koukoumítsa (, myös Koukouvítsa, Κουκουβίτσα) on pieni Kreikan saari, joka sijaitsee Amvrakikóslahden etelärannalla hieman koilliseen Vónitsan kaupungista. Saaren pinta-ala on noin 0,04 neliökilometriä ja se on asumaton. Hallinnollisesti Koukoumítsa kuuluu Áktio-Vónitsan kuntaan, Aitolia-Akarnanian alueyksikköön ja Länsi-Kreikan alueeseen. Saarella on Pyhälle Nektariokselle (Ágios Nektários) omistettu kirkko, ja se on yhdistetty mantereeseen pengersillalla. == Lähteet == Luokka:Áktio-Vónitsa Luokka:Amvrakikóslahden saaret
Kourmouloúdes

Kourmouloúdes () eli Benísis (Μπενίσης) on kahden pienen Kreikan saaren ryhmä, joka kuuluu Argo-Saronisiin saariin ja tarkemmin Diapória Nisiá -saariin, ja sijaitsee Aíginan luoteispuolella länteen Ypsilín saaresta. Saaret ovat asumattomia. Hallinnollisesti Kourmouloúdesin saaret kuuluvat Aíginan kuntaan, Saarten alueyksikköön ja Attikan alueeseen. == Saaret == Saariparin saaret ovat: Sijainti Pinta-ala (km²) (n.) 1 0,032 2 0,012 == Lähteet == Luokka:Diapória Nisiá
Moládi

Moládi (, myös Moláthi, Μολάθι) on pieni Kreikan saari, joka kuuluu Argo- Saronisiin saariin ja tarkemmin Diapória Nisiá -saariin, ja sijaitsee Saroninlahdessa luoteeseen Aíginan saaresta, muiden Diapória Nisiá -saarten keskellä. Saaren pinta-ala on noin 0,005 neliökilometriä ja se on asumaton. Hallinnollisesti Moládi kuuluu Aíginan kuntaan, Saarten alueyksikköön ja Attikan alueeseen. == Lähteet == Luokka:Diapória Nisiá
Šimon Jurovský

Šimon Jurovský (vuoteen 1936 Weiss-Nägel; 8. helmikuuta 1912 Uľanka pri Banskej Bystrici – 8. marraskuuta 1963 Praha) oli slovakialainen säveltäjä.Šimon Jurovský Music Centre Slovakia, viitattu 29.9.2023 Jurovský opiskeli vuosina 1928–1931 Banská Bystrican opettajainstituutissa. Vuosina 1931–1936 hän sai Bratislavan musiikki- ja teatteriakatemiassa sävellysopetusta Alexander Moyzesilta sekä opetusta orkesterinjohdossa Josef Vincourekilta. Vuonna 1939 hän täydensi sävellysopintojaan Joseph Marxin johdolla Wienin musiikki- ja teatteriyliopistossa. Jurovský työskenteli vuosina 1939–1942 Bratislavan opettajattarien kuoron ja vuosina 1945–1947 Bratislavan työväenkuoron johtajana. Hän loi uran myös radiossa ja työskenteli siellä muun muassa musiikkijohtajana (1942) sekä musiikin laitoksen päällikkönä (1948–1951). Vuosina 1951–1955 Jurovský johti opetusministeriön musiikin laitosta. Jurovský oli vuosina 1955–1956 SĽUK-kokoonpanon johtaja. Vuodesta 1956 hän toimi Slovakian kansallisteatterin oopperan taiteellisena johtajana. Jurovskýn teoksiin kuuluu vuosina 1956–1960 sävelletty baletti Rytierska balada. Hänen muun tuotantonsa joukossa on kaksi sinfoniaa ja muuta orkesterimusiikkia, kamarimusiikkia, pianoteoksia sekä vokaalimusiikkia. Jurovský sävelsi myös musiikin lukuisiin elokuviin ja lyhytelokuviin. == Lähteet == Luokka:Slovakialaiset säveltäjät Luokka:Elokuvasäveltäjät Luokka:Vuonna 1912 syntyneet Luokka:Vuonna 1963 kuolleet
Söderström (kustantajasuku)

Söderström on suomalainen kustantajasuku ja kustannusyhtiö WSOY:n perustaja. Suku on lähtöisin Södermanlandista Ruotsista. Suvun jäseniin kuuluvat:Tietosanakirja / 9. Stambulov-Työaika / *Leopold Söderström (1831–1912), kirjakauppias, kirjankustantaja ja valtiopäivämies. *Werner Söderström (1860–1914), kirjankustantaja, edellisen poika. *Hjalmar Söderström (1888–1954), lääkäri ja tietokirjailija, edellisen poika. ==Lähteet== ==Kirjallisuutta== *Söderström, Eric: Öja släkten Söderström. Borgå 1960 *Söderström, Eric Olof: Tullförvaltaren Olof Söderström. Hans härstamning och ättlingar. Suomen sukututkimusseuran vuosikirja 25, 1941, s. 25-92. *Nyberg, Paul: Till släkten Söderströms äldsta genealogi. Genos 1(1930), s. 160-164 Luokka:Yrityssuvut Luokka:Suomalaiset suvut *
Nové Zámkyn rautatieasema

Nové Zámkyn rautatieasema () on rautatieasema Slovakian Nové Zámkyn kaupungissa. Asema on yksi maansa keskeisimmistä ja kuuluu osana Slovakian tasavallan rautateiden (ŽSR) yhteensä 292:n rautatieaseman (2022) palveluverkostoon. Nové Zámky on risteysasemapaikkakunta Bratislavasta itäkaakkoon suuntautuvan Bratislava - Štúrovo - Szob (Unkari) radan (130) varrella. Rata Nové Zámky - Prievidza (140) suuntautuu pohjoiseen ja Nové Zámky - Zvolen -rata (150) vie puolestaan kaupungista koilliseen. Etelään Unkariin johtaa Nové Zámky - Komárno - Komárom (Unkari) -rata (135) ja pohjoiskoilliseen Nové Zámky - Zlaté Moravce -rata (151). Kaupungin linja- autoasema sijaitsee 350 metriä rautatieasemalta lounaaseen. ==Lähteet== ==Aiheesta muualla== * IC-junayhteyksien haku (zssk.sk) * Nové Zámky: ODCHODY / DEPARTURES (lähituntien lähtevät junat) (zsr.sk) * Nové Zámky: PRÍCHODY / ARRIVALS (lähituntien saapuvat junat) (zsr.sk) Luokka:Slovakian rautatieliikennepaikat Luokka:Nitran alue
Enebakkin kirkko

Enebakkin kirkko () on keskiaikainen kivikirkko Enebakkin kunnassa Norjassa. Sen rakentaminen aloitettiin todennäköisesti 1200-luvulla, ja sitä laajennettiin 1520-luvulla. Alttarimaalaus, saarnastuoli ja penkit ovat 1600-luvulta. ==Lähteet== ==Aiheesta muualla== Luokka:Norjan kivikirkot kirkko
Innlandetin yliopisto

Innlandetin yliopisto (, INN) on Norjan Innlandetissa toimiva valtiollinen yliopisto, joka perustettiin vuonna 2017 yhdistämällä Lillehammerin ja Hedmarkin korkeakoulut. Sen hallinto sijaitsee Elverumissa ja Lillehammerissa, lisäksi sillä on useita muita kampuksia. Innlandetin yliopistossa on viisi tiedekuntaa sekä elokuva-akatemia. Innlandetin yliopisto oli aiemmin nimeltään Innlandetin korkeakoulu. Se haki vuonna yliopiston asemaa ensimmäisen kerran pian perustamisensa jälkeen 2018, mutta ei tuolloin saanut sitä. Vuonna 2024 sille myönnettiin yliopistostatus. ==Tiedekunnat== * Ekologia, maataloustiede ja bioteknologia * Kauppakorkeakoulu * Pedagogia * Audiovisuaalinen viestintä ja luova teknologia * Terveys- ja sosiaalitieteet * Elokuva-akatemia ==Lähteet== ==Aiheesta muualla== * Viralliset sivut Luokka:Norjan yliopistot ja korkeakoulut Luokka:Innlandetin lääni
Hinn

Hinn voi tarkoittaa seuraavia asioita: * Innlandetin korkeakoulu (Høgskolen i Innlandet, HINN), norjalainen korkeakoulu ==Sukunimenä== * Benny Hinn (s. 1952), israelilaissyntyinen yhdysvaltalainen saarnaaja ja uskonjohtaja Luokka:Luettelot henkilöistä sukunimen mukaan
Ragnhild Butenschøn

Ragnhild Butenschøn (21. syyskuuta 1912 Kristiania – 3. syyskuuta 1992 Enebakk) oli norjalainen kuvanveistäjä. Hän aloitti opinnot Valtion käsityö- ja taideteollisuuskoulussa vuonna 1933, siirtyi seuraavana vuonna Budapestiin ja palasi vuonna 1936 kotimaahansa, jossa hän opiskeli Wilhelm Rasmussenin johdolla Valtion taideakatemiassa. Butenschøn teki urallaan muun muassa kirkkotaidetta, rintakuvia sekä keulakuvia. Norwegian Chapel, St Mary-le-Bow, London.jpg|Pronssinen kohokuva St Mary-le-Bowin kirkossa Lontoossa. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1912 syntyneet Luokka:Vuonna 1992 kuolleet
Kirkebygda

Kirkebygda on taajama Enebakkin kunnassa Akershusin läänissä Norjassa. Se on kuntansa hallinnollinen keskus ja nimensä mukaisesti muodostunut Enebakkin kirkon ympärille. Taajaman pinta-ala on 0,6 neliökilometriä ja asukasluku 596 vuonna 2022. ==Lähteet== ==Aiheesta muualla== Luokka:Norjan taajamat Luokka:Enebakk
Kaarlo Vahevaara

Kaarlo Erkki Vahevaara (s. 22. heinäkuuta 1932 Vaasa) on suomalainen eläköitynyt yritysjohtaja, joka on saanut kauppaneuvoksen arvonimen. Viitattu 30.9.2023. Vahevaaran vanhemmat olivat vahtimestari Kaarlo Samuel Vahevaara ja kirjeenvaihtaja Ester (Essi) Westerlund. Hän avioitui ensin 1954 Hjördis Irene Lindroosin kanssa ja sittemmin Liisa Helena Koskisen kanssa. Vahevaara tuli ylioppilaaksi Vaasan lyseosta 1952 ja opiskeli Helsingin yliopiston matemaattis-luonnontieteellisellä osastolla. Hän on saanut myös sekä farmasian että liikkeenjohdon koulutusta. Vahevaara oli Keskon palveluksessa, Maatalouden tutkimuskeskuksen laborantti 1960–1962, Suomen UCB Oy:n lääke- esittelijä 1962–1964 ja kenttäpäällikkö 1964–1966 ja Oy Hoechst Fennica Ab:n lääke-esittelijä 1966–1968, tiedotuspäällikkö 1968–1977, osastonjohtaja 1978–1979, pääosastonjohtaja 1980–1981, varatoimitusjohtaja 1981–1990 ja toimitusjohtaja 1990–1994. Vahevaara toimi myös yhtiön hallituksen jäsenenä ja toimitusjohtajan tehtävät jätettyään hallituksen puheenjohtajana. Hänellä on ollut lisäksi useita lääke- ja kemikaalialan luottamus- ja asiantuntijatehtäviä. Kauppaneuvoksen arvonimen Vahevaara sai 1992.Nimityksiä. Helsingin Sanomat, 4.7.1994, s. A22. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1932 syntyneet Luokka:Elävät henkilöt
Vahevaara

Vahevaara on sukunimi, joka on muun muassa seuraavilla suomalaisilla henkilöillä: * Kaarlo Vahevaara (s. 1932), yritysjohtaja, kauppaneuvos * Tiina Vahevaara (s. 1965), sopraano
Pyhän Ristin kirkko (Bergen)

Pyhän Ristin kirkko () on Bergenin keskustassa sijaitseva keskiaikainen kivikirkko. Se rakennettiin alun perin 1100-luvulla yksinkertaiseksi pitkäkirkoksi, mutta laajennettiin 1620-luvulla ristikirkoksi. Samalla rakennettiin kirkon torni. Kirkko on historian saatossa palanut seitsemän kertaa, viimeksi vuonna 1702. Bergen, Korskirken (1).jpg|Kirkkosali ==Lähteet== ==Aiheesta muualla== Luokka:Bergenin kirkot Luokka:Norjan kivikirkot
Siru

Siru voi tarkoittaa seuraavia: * siru, sirpale, särkyneen kappaleen osanen * siru, sirukorteissa käytettävä elektroninen komponentti * optinen siru, kehittelyasteella oleva tietokoneen osa * DNA-siru, pieni lasi- tai muovilevy, johon on kiinnitetty DNA-näyte * Siru, naisen etunimi * Siru Innovations, suomalainen elektroniikkateollisuuden yritys.
Luettelo Slovakian kansallispuistoista

Slovakiassa on yhdeksän kansallispuistoa. Nimi Slovakiksi Kuva Sijainti Perustettu Pinta-ala Veľká Fatran kansallispuisto Národný park Veľká Fatra Veľká Fatran vuoristo 2002 403.71 km2 Malá Fatran kansallispuisto Národný park Malá Fatra Malá Fatran vuoristo 1988 226.3 km2 Matala-Tatran kansallispuisto Národný park Nízke Tatry Matala-Tatra 1978 728 km2 Muránin tasangon kansallispuisto Národný park Muránska planina 175px Muránin tasanko 1998 203.18 km2 Pieninyn kansallispuisto Pieninský národný park Pieniny vuoret 1967 37.5 km2 Poloninyn kansallispuisto Národný park Poloniny 175px Bukovské vrchy vuoret 1997 298.05 km2 Slovenský krasin kansallispuisto Národný park Slovenský kras Slovakian karstialue 2002 346.11 km2 Slovenský raj’n kansallispuisto Národný park Slovenský raj Slovenský raj 1988 197.63 km2 Tatravuorten kansallispuisto Tatranský národný park Tatravuoret 1949 703 km2 == Lähteet == *
Slovakia Ring

Automotodróm Slovakia Ring on moottorirata Slovakiassa. Radan rakennustyöt aloitettiin vuonna 2008 ja se avattiin syyskuussa 2009. Radan 4b variantilla on FIA:n toiseksi korkein luokitus sekä FIM:n ratalisenssi. Radalla järjestetään ammattisarjojen lisäksi valmennuksia ja ajo-opetusta. Radan on suunnitellut itävaltalainen arkkitehti Hans Roth ja se on ainoa kansainvälisen tason moottorirata Slovakiassa. Radalla on ajettu muun muassa kansainvälisen autoliiton alaisia WTCC- ja WTCR-sarjoja. Muita radalla ajettuja sarjoja ovat olleet muun muassa GT World Challenge Europe, FIA GT1 World Championship, ratamoottoripyöräilyn kestävyysajot sekä drifting-kilpailuja. Radalla on käytössä kuusi varianttia, joista 4. varianttia käytetään pääasiassa kilpailukäytössä. Ensimmäinen kansainvälinen kilpailu järjestettiin vuonna 2011. Radan 4 ja 4b varianttien ero on šikaani radan 9. ja 10. kymmennen mutka välissä. Muutos vadittiin, että 4b variantti sai korkeamman FIA-luokituksen. 4b varianttia ei ole käytetty kilpailuissa, sillä radalla järjestetyt kilpailut eivät ole vaatineet 2-luokitusta. == Lähteet == Luokka:Moottoriradat Luokka:Slovakian urheilupaikat Luokka:Trnavan alue
Eetu Heikkilä

Eetu Heikkilä (s. 21. lokakuuta 2003 Haapavesi) on suomalainen jääkiekkopuolustaja, joka edustaa Mestis-joukkue Kokkolan Hermestä. == Ura == Heikkilä on Haapaveden Urheilijoiden kasvatti. Hän siirtyi juniorina sittemmin Ylivieskan Jääkarhuihin, jonka C-nuorten varakapteenina Heikkilä toimi kaudella 2018–2019. Kaudeksi 2019–2020 hän siirtyi Vaasan Sportin B-nuoriin. Kaudella 2022–2023 Heikkilä nousi seuran U20-joukkueen varakapteeniksi. Hän oli joukkueen tehokkain puolustaja tehoilla 3+20=23. Kesällä 2023 Heikkilä nousi Sportin SM-liigarinkiin. Hän sai tililleen ensimmäisen liigaottelunsa kauden 2023–2024 seitsemännellä kierroksella 29. syyskuuta 2023 vieraissa Pelicansia vastaan. Heikkilä merkittiin Sportin seitsemänneksi puolustajaksi. Hän jäi kuitenkin ilman peliaikaa. Heikkilä sai ensimmäiset jääaikansa SM- liigassa 26. tammikuuta 2024 JYPiä vastaan. Hänet merkittiin Sportin kolmospuolustajapariin lainapelaaja Onni Korkan viereen. Heikkilä sai ottelussa jääaikaa 11.17 minuuttia ja hänelle merkittiin teholukema –1. Kaikkiaan Heikkilä sai SM-liigassa kauden aikana tililleen seitsemän runkosarjaottelua ilman tehopisteitä. Hän pelasi kauden aikana myös yhden ottelun lainalla Mestis-joukkue Kokkolan Hermeksessä tehden siinä kaksi syöttöpistettä. Kaudeksi 2024–2025 Heikkilä siirtyi vuoden mittaisella sopimuksella Hermeksen Mestis-joukkueeseen. == Muuta == Heikkilän isoveli Juuso pelaa hyökkääjänä SM-liigajoukkue Saimaan Pallossa. == Tilastot == 2019–2020 Sport A-SM 3 0 0 0 0 – – – – – 2020–2021 Sport U20-SM 9 0 2 2 2 – – – – – 2021–2022 Sport U20-SM 38 1 6 7 12 – – – – – 2022–2023 Sport (A) U20-SM 45 3 20 23 30 – – – – – 2023–2024 Sport (A) U20-SM 42 1 18 19 18 3 1 0 1 2 Sport SM-liiga 7 0 0 0 0 – – – – – Hermes Mestis 1 0 2 2 0 – – – – – 1 kausi yhteensä SM-liiga 7 0 0 0 0 – – – – – 1 kausi yhteensä Mestis 1 0 2 2 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Kokkolan Hermeksen pelaajat Luokka:Vuonna 2003 syntyneet Luokka:Elävät henkilöt
Heckler & Koch HK416

Heckler & Koch HK416 on saksalaisen Heckler & Kochin valmistama rynnäkkökivääri, joka käyttää 5,56×45 mm NATO -patruunaa. Ase on perusteeltaan AR-15-, erityisesti M4, -tyyppinen, mutta se käyttää HK:n G36 -kiväärin tyyppistä lyhyen kaasumännän toimintaperiaatetta suorakaasuisen sijaan. Aseesta on hieman toisistaan eroavia versioita, kuten karbiinibersio, myöhemmin paranneltuja malleja ja siviilimalleja. Aseen pohjalta on suunniteltu 7,62×51 mm NATO -kaliiperinen HK417. == Käyttö == HK416 suunniteltiin Yhdysvaltain erikoisjoukkojen tarpeisiin. Se on käytössä useissa maissa ja sitä on käytetty taisteluissa esimerkiksi Lähi-idässä. Mm. Yhdysvaltain merijalkaväki (nimellä M27 Infantry Automatic Rifle), Saksan Bundeswehr ja Norjan puolustusvoimat käyttävät asetta. Ranska korvaa FAMASit sillä. On sanottu, että Yhdysvaltojen Navy Seals -erikoisjoukkojen Seal Team Six:n jäsenet ampuivat Osama bin Ladenin HK416:lla. == Lähteet == Luokka:Rynnäkkökiväärit
Dansk Melodi Grand Prix 2019

Dansk Melodi Grand Prix 2019 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2019. Kilpailu pidettiin avoimena sävellykilpailuna. Lähetetyistä ehdotuksista valittiin kymmenen finalistia, jotka julkaistiin 31. tammikuuta. Finaali pidettiin 23. helmikuuta Jyske Bank Boxen -areenalla Herningissä. Voittajan valitsivat kaksikierroksisessa äänestyksessä yhdessä katsojat tekstiviesti- ja mobiilisovellusäänestyksellä ja faniraati. Ensimmäisellä kierroksella valittiin kolme kappaletta superfinaaliin, jossa voittaja valittiin. Kilpailun voitti Leonora kappaleella "Love is Forever". Fiinaalia seurasi 1 297 000 katsojaa. ==Tulos== ===Ensimmäinen kierros=== Numero Artisti Kappale Lauluntekijät Tulos 1 Simone Emilie "Anywhere" Jeanette Bonde, Fred Miller, Fredrik Sonefors Putosi 2 Jasmin Gabay "Kiss Like This" Lise Cabble, Clara Sofie Fabricius, Fredrik Sonefors Putosi 3 Rasmus Faartoft "Hold My Breath" Martin Skriver, Tim Schou, Thomas Agerholm, Sebastian Owens, Benjamin Rønn, Marcus Elkjer Putosi 4 Marie Isabell "Dancing with You in My Heart" Greg C. Curtis, Miguel Garcia, Petrus Wessman, John Ballard Putosi 5 Sigmund "Say My Name" Christoffer Stjerne, Abigail F. Jones Superfinaaliin 6 Humørekspressen "Dronning af baren" Christian Kroman, Søren Schou, Chang Il Kim, Peter Lützen Putosi 7 Julie & Nina "League of Light" Julie Berthelsen, Nina Kreutzmann Jørgensen, Marcus Winther-John, Joachim Ersgaard Superfinaaliin 8 Teit Samsø "Step It Up" Christoffer Stjerne, Lise Cabble, Nanna Larsen Putosi 9 Leonora "Love is Forever" Lise Cabble, Melanie Wehbe, Emil Lei Superfinaaliin 10 Leeloo "That Vibe" Laurell Barker, Ludvig Hilarius Brygmann, Maria Marcus Putosi ===Superfinaali=== Numero Artisti Kappale Raatiäänet Yleisöäänet Yht. Sija 1 Sigmund "Say My Name" 28% 18% 23% 3 2 Julie & Nina "League of Light" 24% 46% 35% 2 3 Leonora "Love is Forever" 48% 36% 42% 1 ==Lähteet== * * *http://natfinals.50webs.com/10s_20s/Denmark2019.html ===Viitteet=== Luokka:Eurovision laulukilpailu 2019 Luokka:Dansk Melodi Grand Prix
Oskari Hult

Oskari Emil Hult (s. 22. tammikuuta 2004 Vantaa) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä. == Ura == === Seuraura === Hult aloitti jääkiekkoilun omien sanojensa mukaan seitsemänvuotiaana. Hän aloitti ensin puolustajana, mutta siirtyi juniorina myöhemmin hyökkääjän pelipaikalle. Hult on Etelä-Vantaan Urheilijoiden kasvatti. Hän siirtyi juniorina sittemmin Kiekko-Vantaaseen. Hult oli kaudella 2018–2019 C-nuorten SM-karsinnoissa joukkueensa paras maalintekijä 18 osumallaan. Kaudeksi 2019–2020 hän siirtyi Jokereiden C-nuoriin. Hult oli C-nuorten SM-karsinnoissa joukkueen paras pistemies, maalintekijä ja syöttäjä tehoilla 18+20=38. Kaudella 2021–2022 hän voitti seitsemällä osumallaan U18 SM-sarjan pudotuspelien maalipörssin. Hult voitti kauden päätteeksi hopeaa ja hänet valittiin sarjan toiseen tähdistökentälliseen. Kauden 2022–2023 päätteeksi Hult voitti U20 SM-hopeaa. Kesällä 2023 Hult liittyi Vaasan Sportin SM-liigarinkiin. Elokuussa hän teki seuran kanssa 2+1-vuotisen liigasopimuksen. Hult aloitti kautensa seuran U20-joukkueessa. Hänet valittiin U20 SM-sarjan lokakuun kuukauden pelaajaksi. Hult jakoi tehoilla 15+19=34 Sportin sisäisen maalipörssin toisen sijan Matti Härmän kanssa edellään Marijus Dumčius sekä sijoittui sisäisessä pistepörssissä kolmanneksi. Hän teki liigadebyyttinsä kauden 2023–2024 viidennellä kierroksella 23. syyskuuta 2023 vieraissa SaiPaa vastaan. Hult merkittiin Sportin kakkosketjun vasempaan laitaan Johan Sundströmin ja Sebastian Stålbergin viereen. Hän sai ottelussa jääaikaa 9.31 minuuttia ja Hultille merkittiin teholukema –1. Liigauransa avausmaalin hän teki toisessa ottelussaan 2. marraskuuta 2023 vieraissa ylivoimalla JYPiä vastaan. Kaikkiaan Hult pelasi kauden aikana SM-liigassa 26 runkosarjaottelua tehopistein 2+3=5. Kaudella 2024–2025 Hult valittiin U20 SM-sarjan marraskuun kuukauden pelaajaksi. === Maajoukkueura === Hult on pelannut seitsemän nuorten ja neljä poikien maaottelua. == Muuta == Hult valmistui ylioppilaaksi Pohjois-Haagan yhteiskoulun lukiosta keväällä 2024. Hänen pikkuveljensä Oliver Hult pelaa hyökkääjänä Sportin U20-joukkueessa. == Tilastot == 2021–2022 Jokerit U20-SM 20 5 1 6 4 1 0 0 0 0 2022–2023 Jokerit U20-SM 40 8 6 14 8 12 4 4 8 0 2023–2024 Sport U20-SM 28 15 19 34 10 3 2 1 3 2 Sport SM-liiga 26 3 2 5 2 – – – – – 1 kausi yhteensä SM-liiga 26 3 2 5 2 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Vaasan Sportin pelaajat Luokka:Vuonna 2004 syntyneet Luokka:Elävät henkilöt
Ilmari Helaniemi

Niilo Ilmari Helaniemi, sukunimi aik. Helenius (28. lokakuuta 1895 Rauma – 25. syyskuuta 1938 Vihti) oli suomalainen vakuutusjohtaja ja Liikkeenharjoittajain Keskinäisen Vakuutusyhtiön toimitusjohtaja.Vakuutusjohtaja I. Helaniemi kuollut, Helsingin Sanomat, 27.09.1938, nro 260, s. 3, Kansalliskirjaston digitaaliset aineistotToimitusjohtaja Ilmari Helaniemi, Vakuutussanomia, 01.10.1938, nro 10, s. 10, Kansalliskirjaston digitaaliset aineistot Ilmari Helaniemi pääsi ylioppilaaksi 1914. Hän opiskeli Suomessa ja ulkomailla lakia ja kaupallisia aineita ja suoritti kirjanpito- ja tilintarkastajatutkinnot. Helaniemi toimi kaupunginvoutina Tampereella 1917, poliisimestarina Raumalla 1918 ja meriväen intendentuurin rahastonhoitajana 1918–1919. Hän toimi sitten puolustusministeriössä ylireviisorina ja toimistopäällikkönä 1919–1926 ja toimi samalla Kadettikoulun ja Merikadettikoulun käytännöllisen sotalaitosopin, taloudenhoidon ja kirjanpidon opettajana sekä oli myös asiantuntijana ja sihteerinä useissa puolustusministeriön komiteoissa. Vuonna 1923 Helaniemi perusti Kustannus Oy Suomen Sotilaan. Helaniemi oli 1926–1929 Suomen Eläinvakuutusyhdistyksen kamreerina ja myöhemmin apulaisjohtajana. Liikkeenharjoittajain Vakuutusyhtiön toimitusjohtajana hän oli vuodesta 1929 alkaen. Helaniemi oli myös Liikkeenharjoittajain Vakuutusyhtiön ja Suomen Eläinvakuutusyhdistyksen johtokuntien jäsenenä. Lisäksi hän oli Suomen Raviurheilun Ystävien ja Suomen Laivastoliitton johtokunnan jäsenenä, Helsingin Kauppaseurassa tilintarkastajana ja takaajana sekä useissa liikeyrityksissä johtokunnan jäsenenä tai tilintarkastajana. Ilmari Helaniemi kuoli 42-vuotiaana sydänkohtaukseen kesähuvilallaan Vihdissä syyskuussa 1938. Hänen poikansa oli suurlähettiläs Ensio Helaniemi.https://runeberg.org/kuka/1978/0208.html == Lähteet == Luokka:Suomalaiset yritysjohtajat Luokka:Vuonna 1895 syntyneet Luokka:Vuonna 1938 kuolleet
Tatravuorten kansallispuisto

Tatravuorten kansallispuisto (Tatranský národný park) on luonnonsuojelualue Tatravuorilla Slovakiassa. Vuonna 1949 perustettu puisto on Slovakian vanhin kansallispuisto. Se sijaitsee Puolan vastaisella rajalla, ja rajan toiselle puolelle perustettiin myös kansallispuisto viisi vuotta myöhemmin. Nämä kaksi puistoa muodostavat yhdessä Unescon biosfäärisuojelukohteen vuodesta 1993. Puistossa on vuoristokasvillisuutta ja harvinaisia eläinlajeja kuten kotkia ja karhuja. Sen tunnuseläin on gemssi, jonka populaatio on elänyt täällä eristyksissä Alpeilla ja muissa vuoristoissa elävistä gemssikannoista jääkaudesta alkaen. Jäljellä on enää noin tuhat yksilöä. == Lähteet == Luokka:Slovakian kansallispuistot Luokka:Prešovin alue Luokka:Žilinan alue
Matala-Tatran kansallispuisto

Matala-Tatran kansallispuisto (Národný park Nízke Tatry) on luonnonsuojelualue Matala-Tatran vuoristossa Slovakian keskiosassa. Vuonna 1978 perustettu puisto on Slovakian laajin kansallispuisto. Sille ovat tunnusomaisia pitkät laaksot ja rotkot, jyrkät kalliot ja mäntymetsät ja vuoristoniityt. == Lähteet == Luokka:Slovakian kansallispuistot Luokka:Banská Bystrican alue Luokka:Prešovin alue Luokka:Žilinan alue
Volvic

Volvic on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 14 kilometriä Clermont-Ferrandin kaupungista pohjoiseen. Kunta sijaitsee Parc Naturel Régional des volcans d’Auvergnen luonnonpuiston alueella. pienoiskuva|vasen|Château de Tournoël Kunnan maisemaa hallitsee keskiaikainen linna Château de Tournoël. Linnan paikalla on ollut varustuksia jo 1000-luvulla. Auvergne kreivit rakennuttivat 1200-luvulla linnaan päätornin ja 1300-luvulla linnaan lisättiin pyöreä puolustustorni. 1400-luvun puolivälissä Antoine de la Rochen aloitteesta linnaan tehtiin goottilaisia koristelutöitä sekä Pyhän Annan kappeli. Linna hylättiin 1800-luvulla. Tämän jälkeen se toimi kivilouhoksena, ja kaikki Volvic-kivestä tehdyt lattialaatat varastettiin. Lisäksi vuonna 1840 myrsky lennätti pois osan linnan katosta. Vuodesta 1920 lähtien linnan omistanut Chabrolin suku on ylläpitänyt linnaa. Aluksi he palkkasivat linnaan vartijan, joka esti kivien varastamisen. Vuonna 2000 alkoi laajamittainen linnan entisöimistyö. Nykyisin linnaan on mahdollista päästä tutustumaan. Volvicissa on 1700-luvulla italialaisten huviloiden malliin rakennettu uusklassinen Château de Bosredon. Talossa on nykyään taidemuseo Musée Sahut, joka on erikoistunut teoksiin, jotka ovat tehty paikallisesta Volvic-kivestä. Kunnan yrityksiä on luonnollista kivennäisvettä pullottava Volvic. Volvicin kivennäisvesi perustuu paikalla 13 500 vuotta sitten tapahtuneeseen tulivuorenpurkaukseen, joka muodosti useita kivikerroksia. Kivikerrokset ovat luonnonsuodatin, jonka läpi vesi virtasi hitaasti. Yritys kuuluu Danonen elintarviketeollisuusyritykseen. Tiedosto:Chateau Bosredon-2.jpg|Château de Bosredon Tiedosto:Usine Volvic.jpg|Volvicin kivennäisvesitehtaan pullottamo ==Lähteet== ==Aiheesta muualla== Luokka:Puy-de-Dômen kunnat
Slovakian kansallisteatteri

Slovakian kansallisteatteri on perustettu vuonna 1920. Teatteri sijaitsee Bratislavassa. Siellä esitetään näytelmiä, oopperaa ja balettia. Kansallisteatteri jakautuu kahteen rakennukseen. Vanha Ferdinand Fellnerin and Hermann Helmerin suunnittelema rakennus on valmistunut vuonna 1886. Uusi rakennus avattiin vuonna 2007, ja sen ovat suunnitelleet Martin Kusý, Pavol Paňák ja Peter Bauer. == Lähteet == Luokka:Slovakialainen kulttuuri Luokka:Teatterit Luokka:Bratislava
Orcines

Orcines on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin yhdeksän kilometriä Clermont-Ferrandin kaupungista pohjoiseen. Kunnan alueella sijaitsee Ranskan keskiylänköön kuuluva vuori Puy de Dôme. Vuori kuuluu Chaîne des Puys -tulivuoriketjuun, ja sen huippu kohoaa 1 465 metriin. ==Tunnettuja kuntalaisia== *Pierre Teilhard de Chardin (1881-1955), jesuiittapappi, filosofi ja paleontologi ==Lähteet== ==Aiheesta muualla== Luokka:Puy-de-Dômen kunnat